text: Tysk turist sad fast i Vadehavet
  24 marts 2014 kl. 14.28
  Redningsfolk fra Visby og Bredebro blev ved 13-tiden mandag tilkaldt til stranden ved Bådsbøl-Ballum.
  Meldingen lød på, at en turist sad fast i kviksand efter et jord- eller sandskred.
  Helst så dramatisk var det ikke.
  En tysk turist var gået 40-50 meter ud i Vadehavet, og pludselig sad hun fast.
  Et par mænd fra de lokale beredskaber iført waders og udstyret med skovle kom kvinden til hjælp. De fik hende fri og sikkert i land.
  